b'\n_START_ARTICLE_\nSkok z elastiko\n_START_SECTION_\nZgodovina\n_START_PARAGRAPH_\nPrvi moderni skoki z gumico so bili 1. aprila 1979 na 76 m visokem vise\xc4\x8dem mostu Clinfton v Bristolu. Sko\xc4\x8dila sta \xc4\x8dlana Oxford University Dangerous Sports Club David Kirke in Simon Kelling. Skakalca so aretirali kmalu po skoku, kljub temu pa sta nadaljevala s skoki v ZDA iz mostu Golden Gate in mostu Royal Gorge Bridge. Organizirane komercialne skoke z vrvico je za\xc4\x8del Novozelandec AJ Hackett, ki je imel svoj prvi skok z mostu Greenhithe Bridge v Aucklandu leta 1986. V naslednjih letih je Hackett izvedel \xc5\xa1tevilne skoke iz mostov in drugih objektov (vklju\xc4\x8dno z Eifflovega stolpa). Aprila 2008 je 37 letni Carl Mosca Dionisio sko\xc4\x8dil zgodovinski skok. Sko\xc4\x8dil je s 30 m visokega stolpa, pritrjen na vrvico, ki je bila v celoti izdelana iz 18.500 kondomov.\n_START_SECTION_\nBeseda "bungee"\n_START_PARAGRAPH_\nBeseda "bungee" izvira iz zahodnja\xc5\xa1kega nare\xc4\x8dja angle\xc5\xa1kega jezika (angl. West Country), ki pomeni "Karkoli debelo in nezakonito" (angl. "Anything thick and squat"). Za ta pomen besede se uporablja tudi poimenovanje elasti\xc4\x8dni pas in bungee kabel.\n_START_SECTION_\nOprema\n_START_PARAGRAPH_\nElasti\xc4\x8dna vrv je tovarni\xc5\xa1ko izdelana in spletena v \xc5\xa1opa kablov. Ta posebna vrv je sestavljena iz \xc5\xa1tevilnih pramenov lateksa, ki jih zapira trden zunanji ovoj. Skakalec si vrv lahko pritrdi samo na gle\xc5\xbenju, vendar je nevarnost za po\xc5\xa1kodbe ve\xc4\x8dja, zato udele\xc5\xbeenci uporabljajo jermene za telo, kot podpora za priponko na gle\xc5\xbenju. Telesni pasovi obi\xc4\x8dajno izhajajo iz plezalne opreme.\n_START_SECTION_\nNajvi\xc5\xa1ji skok\n_START_PARAGRAPH_\nNajvi\xc5\xa1ji skok na svetu je dosegel AJ Hackett avgusta leta 2005 s stolpa Macau Tower. Sko\xc4\x8dil je z vi\xc5\xa1ine 233 metrov. Ker pa ni uporabil elasti\xc4\x8dne vrvi (imel je vpliv na hitrost spu\xc5\xa1\xc4\x8danja), ga niso ozna\xc4\x8dili kot najvi\xc5\xa1ji skok na svetu, saj ni bil nata\xc4\x8dno gledano bungee skok. Dne 17. decembra 2006 je stolp Macau Tower za\xc4\x8del delovati za pravilne bungee skoke z elasti\xc4\x8dno vrvjo in postal komercialno gledano najvi\xc5\xa1ji bungee skok na svetu, kar je zabele\xc5\xbeeno v Guinnessovi knjigi rekordov.\n_START_SECTION_\nVarnost in mo\xc5\xbene po\xc5\xa1kodbe\n_START_PARAGRAPH_\nPo\xc5\xa1kodbe skokov z vrvico lahko razdelimo na nezgode ali tragi\xc4\x8dne nesre\xc4\x8de zaradi opreme ali po\xc5\xa1kodbe, ki se pojavijo kljub varnostnim ukrepom. Pri prvi stopnji lahko do po\xc5\xa1kodbe pride, \xc4\x8de se pretrga varnostni pas, \xc4\x8de je dol\xc5\xbeina vrvi napa\xc4\x8dno izra\xc4\x8dunana ali \xc4\x8de vrv ni pravilno pritrjena na skakalno plo\xc5\xa1\xc4\x8dad._NEWLINE_Po\xc5\xa1kodbe, ki nastanejo kljub varnostnim ukrepom, se na splo\xc5\xa1no nana\xc5\xa1ajo na nenaden porast intravaskularnega tlaka v zgornjem delu telesa med skokom z gumico. Najbolj pogost zaplet je po\xc5\xa1kodba vida. Okvara vida (krvavitev mre\xc5\xbenice) je lahko prehodna ali pa traja tudi ve\xc4\x8d tednov, da se popravi. V nekem primeru 26 letne \xc5\xbeenske je vid \xc5\xa1e vedno oslabljen po 7 mesecih. Pri skoku si lahko udele\xc5\xbeenec po\xc5\xa1koduje vrat, na primer, \xc4\x8de se mu okoli vratu zaplete vrv (lahko pride do zloma vratu). Pri skoku lahko pride tudi do mo\xc5\xbeganske kapi. Vse te po\xc5\xa1kodbe so se \xc5\xbee zgodile pri vitalnih in zdravih ljudeh, pri njihovih dvajsetih in tridesetih letih. Pri bungee skoku je bilo tudi dokazano, da pove\xc4\x8duje stres in zmanj\xc5\xa1a delovanje imunskega sistema.'